**Ei enää kylmää eikä pimeää** on Jukka Nousiaisen kolmas sooloalbumi, joka julkaistiin digitaalisessa- ja kasettiformaatissa 25. toukokuuta 2018. Albumi on mielialaltaan kitkerä ja sarkastinen, ja sisältää Nousiaiselle epätyypillisiä poliittisia sävyjä. Albumin CD-painos julkaistiin 8. kesäkuuta 2018. Albumista julkaistiin myös 2000 kopiota käsittävä vinyylipainos, joka ilmestyi 6. heinäkuuta 2018.

Nousiainen ilmoitti albumin valmistumisesta yllättäen 18. huhtikuuta 2018 tyhjentävässä Facebook-tilapäivityksessä  Hän on kommentoinut albumin sanomaa seuraavalla tavalla:

> »Ehdin jo miettiä, että ovatko nämä laulut vanhentuneet tämän parin vuoden aikana. Mutta ei: suvaitsemattomuus, rahan ahnneus, kiihtyvän oravanpyörän uhriksi joutuminen, vallanhimo, yleinen tappelu ja typeryys, lyhytkatseinen ympäristön tuhoaminen, vedätys ja kusettaminen – tämä kaikki paskahan ei taida koskaan loppua. Mutta kuten tiedetään: lauluissa voi tehdä mitä vaan ja siksi haluan että tämä levy muistetaan jonkinlaisena toivon eikä epätoivon vajavaisena "monumenttina". Siis viestiksi jää: Ei enää kylmää eikä pimeää.» 
> 
> 

Musiikkilehti Rumban kriitikot äänestivät albumin vuoden 2018 kymmenen parhaan kotimaisen levyn listan toiseksi.

Vastaanotto
-----------

|  |  |  |
| --- | --- | --- |
| **Helsingin Sanomat** | 5/5 tähteä |  |
| **Nuorgam** | 90% |  |
| **Soundi** | 5/5 tähteä |  |

Albumi sai erinomaisen vastaanoton. Helsingin Sanomien Mervi Vuorela antoi albumille täydet viisi tähteä, ja kuvaili sitä väkeväksi kannanotoksi nykypäivän menosta kritisoimalla muun muassa talouskasvun ihannointia rajallisten resurssien puitteissa. Vuorela piti Nousiaisen lauluntekotaitoa kadehdittavana, ja vertasi Nousiaista toiseen suomiretroilun kiintotähteen Litku Klemettiin, vaikka pitikin häntä enemmän maanläheisenä roots-musiikin tekijänä, jonka kappaleet nousevat silkan retroilun ylitse itsenäisiksi taideteoksiksi. Verkkomedia Nuorgamin Niko Peltonen piti osittain ongelmallisena albumin yksioikoista sanomaa, mutta antoi albumille siitä huolimatta arvosanan 90%. Hän totesi kokonaisuuden olevan tiukasti taiteilijan hyppysissä, ja kehui albumia Nousiaisen toiseksi perättäiseksi klassikkoalbumiksi. Soundin Hannu Linkola kehui Nousiaisen soiton, kerronnan ja tunteen yhteyttä sekä helppojen näkökulmien karttamista. Levyä kuvataan toivorikkaaksi ja uutta tähyäväksi.

Kappaleet
---------

1. Alkusoittoa – 4.17
2. Aurinko paistaa romukasaan – 4.32
3. Kaikkesi sä annoit – 3.33
4. Jukan tehdas – 4.04
5. Pimeä ja kylmä planeetta – 5.22
6. Suuret unelmat – 4.32
7. Vielä voisko vähän uskoa ihmiseen – 4.30
8. Köyhät kyykkyyn – 6.44
9. Ei enää kylmää eikä pimeää – 6.19

Lähteet
-------

1. 1 2 3 4  Meriläinen, Mikko: Ei enää kylmää eikä pimeää! Jukka Nousiaiselta uusi albumi *soundi.fi*.  19.4.2018. Viitattu 7.6.2018.
2. 1 2 3  Peltonen, Niko: Arviot: Jukka Nousiainen – Ei enää kylmää eikä pimeää *nrgm.fi*.  25.5.2018. Viitattu 7.6.2018.
3. ↑  Levykauppa Äx: Jukka Nousiainen – Ei enää kylmää eikä pimeää
4. ↑  Facebook: Jukka Nousiainen – Aikajana (18. huhtikuuta 2018)
5. ↑  Hätinen, Jukka: Rumba on puhunut: vuoden 2018 parhaat albumit ovat tässä! *rumba.fi*.  20.12.2018. Viitattu 5.2.2019.
6. 1 2  Vuorela, Mervi: Jukka Nousiainen antaa lauluissaan äänen pienille ja poljetuille *hs.fi*.  24.5.2018. Viitattu 7.6.2018.
7. 1 2  Hannu Linkola: Arvio: Jukka Nousiainen teki viiden tähden levyn – tässäpä albumi, jonka jokainen ääni osuu oikealle paikalle *Soundi*.  5/2018. Viitattu 7.7.2018.